b'\n_START_ARTICLE_\nBatisfera\n_START_PARAGRAPH_\nLa batisfera \xc3\xa9s el nom que se li va donar a un enginy submergible tripulat precursor dels submarins exploradors de les profunditats abissals. Fou inventada en 1930 pels exploradors nord-americans William Beebe i Otis Barton, i usada per a realitzar les primeres exploracions in situ de les grans profunditats marines._NEWLINE_La batisfera \xc3\xa9s b\xc3\xa0sicament una esfera segellada herm\xc3\xa8ticament, fabricada en acer i que posseeix una espiera d\'observaci\xc3\xb3 en cristall refor\xc3\xa7at. Durant el seu funcionament, la batisfera penja d\'un vaixell usant un cable tamb\xc3\xa9 de metall, que li proveeix electricitat, telecomunicacions i aire. Aquest cable \xc3\xa9s desenrotllat per a submergir la batisfera, i enrotllat per a fer-la ascendir. Realment \xc3\xa9s un objecte inert i la ruptura del cable suposava un perill important per als ocupants del giny._NEWLINE_En 1934, Charles William Beebe i Otis Barton imposaren el r\xc3\xa8cord de profunditat en batisfera, que \xc3\xa9s de 908,4 metres de profunditat, r\xc3\xa8cord que segueix en peus. Encara que degut al fet que a majors profunditats el pes del cable umbilical es torna immanejable, \xc3\xa9s poc probable que aquest r\xc3\xa8cord siga contestat._NEWLINE_En 1948, Barton baix\xc3\xa0 en solitari fins a 1.370 metres (segons el llibre de Bill Bryson, "Una Breu hist\xc3\xb2ria de quasi tot") utilitzant una batisfera modificada, el "bentoscopo".'